b'\n_START_ARTICLE_\nIgor Samobor\n_START_SECTION_\nDelo\n_START_PARAGRAPH_\nSlovensko in evropsko ob\xc4\x8dinstvo ga pozna kot Peera Gynta, Razkolnikova, Macbetha, don Juana, princa Hambur\xc5\xa1kega, Ivana v Bratih Karamazovih, Jimmija Potterja v Ozri se v gnevu, Jima v Jezu, Vossa v Ritter, Dene, Voss, Georga v Kdo se boji Virginije Woolf ... _NEWLINE_Za svoje vloge je prejel vrsto najvi\xc5\xa1jih priznanj, na nacionalnem gledali\xc5\xa1kem festivalu 2004 za vlogo barona Charlusa v Proust-Pinterjevem Iskanju izgubljenega \xc4\x8dasa v re\xc5\xbeiji Du\xc5\xa1ana Jovanovi\xc4\x87a. Na odru Slovenskega lutkovnega gledali\xc5\xa1\xc4\x8da igra v Hamletu (r. V. Taufer). Filmsko kariero je za\xc4\x8del graditi v filmih vodilnih slovenskih re\xc5\xbeiserjev Bo\xc5\xa1tjana Hladnika (Ubij me ne\xc5\xbeno), Vojka Duleti\xc4\x8da (Deseti brat), Franceta \xc5\xa0tiglica (Veselo gostivanje) in Matja\xc5\xbea Klop\xc4\x8di\xc4\x8da (\xc4\x8crna orhideja, Ljubljana je Ljubljena). V najve\xc4\x8dji slovenski filmski uspe\xc5\xa1nici zadnjih let, filmu Kajmak in marmelada Branka \xc4\x90uri\xc4\x87a, je upodobil nepozabnega soseda z balkona. _NEWLINE_Od leta 2006 ga zastopa agencija Proartes. Oktobra 2012 je prejel Bor\xc5\xa1tnikov prstan za \xc5\xbeivljenjsko delo.'